Blaze7451/Wiki-th-20250601 huggingface dataset:
แหกค่ายมฤตยู

แหกค่ายมฤตยู (The Great Escape) เป็นภาพยนตร์อเมริกันในปี ค.ศ. 1963 มีเรื่องราวเกี่ยวกับค่ายเชลยของสงคราม ระหว่างสงครามโลกครั้งที่ 2 ซึ่งฝ่ายเยอรมันได้ทำการสร้างขึ้น ภาพยนตร์ดัดแปลงมาจากหนังสือชื่อ The Great Escape โดยพอล บริกฮิล ที่สร้างจากเรื่องจริงในการหลบหนีของ Stalag Luft III ใน Żagań ประเทศเยอรมนี ตัวละครในภาพยนตร์เป็นตัวละครที่มีอยู่จริง ภาพยนตร์สร้างโดยบริษัทมิริช ออกฉายโดยยูไนเต็ดอาร์ทิตส์ สร้างและกำกับโดยจอห์น สเติร์กส นำแสดงโดยสตีฟ แม็กควีน, เจมส์ การ์เนอร์และริชาร์ด แอตเทนโบโร

**อ้างอิง**

**แหล่งข้อมูลอื่น**
 The Great Escape
หมวดหมู่:ภาพยนตร์ที่ออกฉายในปี พ.ศ. 2506
หมวดหมู่:ภาพยนตร์อเมริกัน
หมวดหมู่:ภาพยนตร์ที่มีเนื้อหาเกี่ยวกับสงครามโลกครั้งที่ 2
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่มีฉากในประเทศเยอรมนี
หมวดหมู่:ภาพยนตร์เกี่ยวกับกองทัพอากาศทหารบกสหรัฐ
พะจุณณ์ ตามประทีป

พลเรือเอก พะจุณณ์ ตามประทีป (ชื่อเล่น: ตุ้ม) สมาชิกวุฒิสภาไทย ชุดที่ 12 กรรมการในคณะกรรมการปฏิรูปประเทศด้านการป้องกันและปราบปรามการทุจริตและประพฤติมิชอบและสมาชิกสภาขับเคลื่อนการปฏิรูปประเทศ อดีตหัวหน้าสำนักงานมูลนิธิรัฐบุรุษและนายทหารคนสนิท พล.อ.เปรม ติณสูลานนท์ อดีตนายกรัฐมนตรีและอดีตประธานองคมนตรี อดีตนายทหารราชองครักษ์พิเศษ

**ประวัติ**
เกิดเมื่อวันที่ 14 พฤศจิกายน พ.ศ. 2494 จบการศึกษาจากโรงเรียนเตรียมทหาร รุ่นที่ 12 (ตท.12-ร่วมรุ่นกับ พล.อ.ประยุทธ์ จันทร์โอชา, พล.ต.อ.วิเชียร พจน์โพธิ์ศรี, พล.ต.ท.สัณฐาน ชยนนท์), โรงเรียนนายเรือ รุ่นที่ 69, วิทยาลัยป้องกันราชอาณาจักร รุ่นที่ 46 (วปอ.46)
พล.ร.อ.พะจุณณ์ มีบทบาทในช่วงวิกฤตการณ์การเมืองในประเทศไทย พ.ศ. 2549 โดยในคืนวันเสาร์ที่ 4 กุมภาพันธ์ พ.ศ. 2549 พล.ร.อ.พะจุณณ์ ซึ่งในขณะนั้นมียศ พลเรือโท (พล.ร.ท.) เป็นผู้รับหนังสือร้องทุกข์ของแผ่นดินจาก นายสนธิ ลิ้มทองกุล ผู้นำการขับไล่ พ.ต.ท.ทักษิณ ชินวัตร นายกรัฐมนตรี ที่นำคณะผู้ชุมนุมกลุ่มหนึ่งเดินจากที่ชุมนุมลานพระบรมรูปทรงม้า มายังบ้านสี่เสาเทเวศน์ ซึ่งเป็นบ้านพักของ พล.อ.เปรม ติณสูลานนท์ และเป็นผู้นำนายสนธิเข้าไปเจรจาในบ้านเป็นเวลา 10 นาที ก่อนที่นายสนธิจะออกมา เนื่องจากในขณะนั้น พล.อ.เปรม มิได้อยู่ในบ้าน
หลังการรัฐประหารเมื่อวันที่ 19 กันยายน พ.ศ. 2549 ได้รับแต่งตั้งให้ดำรงตำแหน่งสมาชิกสภานิติบัญญัติแห่งชาติ (สนช.) ด้วยในอัตราข้าราชการทหารกองทัพเรือ
จากนั้นในปี พ.ศ. 2552 ได้มีพระบรมราชโองการโปรดเกล้าฯแต่งตั้ง ข้าราชการทหารและตำรวจ ในส่วนของ พล.ร.อ.พะจุณณ์ ได้เลื่อนยศเป็น พลเรือเอก (พล.ร.อ.) ในอัตราจอมพล และได้รับตำแหน่งที่ปรึกษาพิเศษกองทัพเรือ
โดยในช่วงวิกฤตการณ์การเมืองไทยนั้น พล.ร.อ.พะจุณณ์ ในฐานะนายทหารใกล้ชิด พล.อ.เปรม มักจะเป็นผู้ตอบโต้หรือแถลงแทนตัว พล.อ.เปรม เมื่อถูกพาดพิงถึงเสมอ ๆ 
หลังรัฐประหารในประเทศไทย พ.ศ. 2557 พลเรือเอกพะจุณณ์ และ พลเอกชยุติ สุวรรณมาศ นายทหารฝายเสนาธิการ พลเอกเปรม ติณสูลานนท์ ได้รับการแต่งตั้งเป็นสมาชิกสภาขับเคลื่อนการปฏิรูปประเทศและกรรมการในคณะกรรมการปฏิรูปประเทศด้านการป้องกันและปราบปรามการทุจริตและประพฤติมิชอบ
ชีวิตส่วนตัว พล.ร.อ.พะจุณณ์สมรสกับ นางพรเพ็ญ ตามประทีป มีบุตรสาวหนึ่งคนชื่อ แพรววลัย ตามประทีป อดีตประธานสหภาพรัฐวิสาหกิจ บริษัทท่าอากาศยานไทย จำกัด (มหาชน)

**ชีวิตหลังเกษียณอายุราชการ**
เขาถูกตำรวจออกหมายเรียกในข้อกล่าวหาทำความผิดตาม พระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ. 2550 ในวันที่ 26 กุมภาพันธ์ พ.ศ. 2559 ในขณะที่ดำรงตำแหน่งสมาชิกสภาขับเคลื่อนการปฏิรูปประเทศเขาเดินทางมารับทราบข้อกล่าวหาในวันที่10 มีนาคม พ.ศ. 2559

**เครื่องราชอิสริยาภรณ์**

**อ้างอิง**
หมวดหมู่:ทหารเรือชาวไทย
หมวดหมู่:สมาชิกสภานิติบัญญัติแห่งชาติ
หมวดหมู่:สมาชิกสภาปฏิรูปแห่งชาติ
หมวดหมู่:บุคคลจากโรงเรียนนายเรือ
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ต.ภ.
หมวดหมู่:องค์การพิทักษ์สยาม
โอเมกา ซูพรีม

โอเมก้า ซูพรีม (Omega Supreme) เป็นชื่อตัวละครจากเรื่อง ทรานส์ฟอร์เมอร์ส

**ประวัติ**

**อนิเมะ**
โอเมก้า ซูพรีม คือนักรบฝ่ายไซเบอร์ทรอน มีลักษณะเด่นที่รูปร่างใหญ่โตกว่าพวกพ้องคนอื่นๆ ในบางภาคนั้นสามารถทำการรวมร่างกับคอนวอย เพื่อเป็นกำลังเสริมให้กับออโต้บ็อตส์

**ยุค G1**
โอเมก้า ซูพรีม เป็นหุ่นยนต์ฝ่ายออโต้บ็อตส์ที่มีลักษณะเด่นที่รูปร่างใหญ่โต ด้วยความที่โอเมก้า ซูพรีม ตัวใหญ่ยักษ์ทำให้เขาสามารถแปลงเป็นจรวดอวกาศที่สามารถบรรทุกหุ่นยนต์ฝ่ายออโต้บ็อตส์ทุกตัวไปยังดาวไซเบอร์ทรอนได้ เมื่อครั้งอดีตตอนก่อนกำเนิดสงคราม โอเมก้าซูพรีมและหุ่นยนต์กลุ่มคอนสตรัคติคอน เคยเป็นเพื่อนกันมาก่อน ก่อนที่กลุ่มคอนสตรัคติคอนจะถูกเมกะทรอนล้างสมอง จนหลังจากนั้นโอเมก้า ซูพรีม ก็ได้ย้ายข้างมาอยู่กับฝ่ายออโต้บ็อตส์ อาวุธของโอเมก้า ซูพรีม คือ ปืนใหญ่ทำลายล้างสูง

**ซูเปอร์ลิงก์**
โอเมก้า ซูพรีม ได้เข้าร่วมทีมกับแกรนด์คอนวอย ร่างพาหนะของโอเมก้า ซูพรีม เกิดจากการรวมร่างของ โอเมก้า แบทเทิลชิฟ กับ โอเมก้า เทรน นอกจากนี้ยังสามารถซูเปอร์ลิงก์(รวมร่าง)เป็น โอเมก้า คอนวอย ได้

**อะนิเมเต็ด**

**บทบาท**
หมวดหมู่:ทรานส์ฟอร์เมอร์ส
หมวดหมู่:อนิเมะ
หมวดหมู่:หุ่นยนต์
หมวดหมู่:ตัวละครภาพยนตร์
หมวดหมู่:บอสวิดีโอเกม
มอนเทล วอนเทเวียส พอร์เตอร์

แฮสแซน แฮมิน แอสแซด (Hassan Hamin Assad) ชื่อเกิด อัลวิน เบิร์ก จูเนียร์ (Alvin Burke Jr.) เกิด 28 ตุลาคม ค.ศ. 1973 เป็นนักมวยปล้ำอาชีพและอดีตนักฟุตบอลชาวอเมริกันที่เคยปล้ำให้กับWWE, TNA และนิวเจแปนโปรเรสต์ลิง(NJPW) ภายใต้ชื่อ มอนเทล วอนเทเวียส พอร์เตอร์ (Montel Vontavious Porter) เรียกโดยย่อว่า เอ็มวีพี (MVP) อดีตแชมป์ยูเอส, แชมป์แท็กทีม WWE และแชมป์อินเตอร์คอนติเนนทัล IWGPคนแรก

**แชมป์และความสำเร็จ**
 All Pro Wrestling
**APW Universal Heavyweight Championship (1 time)- The Baltimore Sun
** Most Improved Wrestler of the Year (2007)
*Big League Wrestling
**BLW World Heavyweight Championship (1 time)
**BLW Title Rumble Match (2018)- Coastal Championship Wrestling
** CCW Heavyweight Championship (1 time)- DDT Pro-Wrestling
** Ironman Heavymetalweight Championship (1 time)- Future of Wrestling
** FOW Tag Team Championship (1 time) – with Punisher- Imperial Wrestling Revolution
**IWR Heavyweight Championship (1 time)
** IWR Tag Team Championship (1 time) – with D Money, Marce Lewis, Montego Seeka and Nytronis A'Teo- New Japan Pro Wrestling
** IWGP Intercontinental Championship (1 time, Inaugural)- Pro Wrestling Illustrated
** Ranked No. 23 of the best 500 singles wrestlers in the PWI 500 in 2008- Southern Championship Wrestling Florida
** SCW Florida Heavyweight Championship (1 time)
*World Class Revolution
**WCR Heavyweight Championship (3 time)- World Wrestling Entertainment/WWE
** WWE United States Championship (2 times)
** WWE Tag Team Championship (1 time) – with Matt Hardy
** Slammy Award (1 time)
*** Trash Talker of the Year (2020) small|as The Hurt Business, shared with Lacey Evans- Wrestling Observer Newsletter
** Most Improved (2007)
** Most Underrated (2008)

**อ้างอิง**

**แหล่งข้อมูลอื่น**
 name = Antonio Banks
หมวดหมู่:นักมวยปล้ำอาชีพชายชาวอเมริกันเชื้อสายแอฟริกัน
หมวดหมู่:นักมวยปล้ำอาชีพชาวอเมริกัน
หมวดหมู่:นักมวยปล้ำอาชีพจากรัฐฟลอริดา
แรพโซดีออนอะธีมออฟปากานินี

แรพโซดี ออนอะธีมออฟ ปากานินี ในบันไดเสียง เอ ไมเนอร์, โอปุส 43 (Rhapsody on a Theme of Paganini; Рапсодия на тему Паганини, Rapsodiya na temu Paganini) เป็นผลงานประพันธ์ของเซียร์เกย์ รัคมานีนอฟ เขียนขึ้นสำหรับบรรเลงเดี่ยวเปียโนกับวงออร์เคสตรา มีลักษณะคล้ายเปียโนคอนแชร์โต  
รัคมานินอฟเขียนผลงานชิ้นนี้ขึ้นที่บ้านพักของเขาในสวิตเซอร์แลนด์ระหว่างวันที่ 3 กรกฎาคม ถึง 18 สิงหาคม ค.ศ. 1934 ออกแสดงครั้งแรกที่บัลติมอร์ รัฐแมริแลนด์ สหรัฐอเมริกา เมื่อวันที่ 7 พฤศจิกายน ค.ศ. 1934 อำนวยเพลงโดยลีโอโปลด์ สโตโควสกี โดยรัคมานินอฟบรรเลงเดี่ยวเปียโนด้วยตัวเอง
ผลงานชิ้นนี้ประกอบด้วยวาริเอชัน 24 ชิ้นที่ดัดแปลงมาจาก คาปรีซ์หมายเลข 24 ในบันไดเสียง เอ ไมเนอร์  ผลงานชิ้นสุดท้ายในชุด คาปรีซ์ 24 ชิ้นสำหรับเดี่ยวไวโอลิน ของนิกโคโล ปากานินี  ประกอบด้วย-   Introduction: Allegro vivace - Variation I (Precedente)-   Tema: L'istesso tempo -   Variation 2: L'istesso tempo-   Variation 3: L'istesso tempo-   Variation 4: Più vivo-   Variation 5: Tempo precedente-   Variation 6: L'istesso tempo-   Variation 7: Meno mosso, a tempo moderato-   Variation 8: Tempo I-   Variation 9: L'istesso tempo-   Variation 10: L'istesso tempo-   Variation 11: Moderato-   Variation 12: Tempo di minuetto (D minor)-   Variation 13: Allegro (D minor)-   Variation 14: L'istesso tempo (F major)-   Variation 15: Più vivo scherzando (F major)-   Variation 16: Allegretto (B flat minor)-   Variation 17: Allegretto (B flat minor)-   Variation 18: Andante cantabile (D flat major)-   Variation 19: A tempo vivace-   Variation 20: Un poco più vivo-   Variation 21: Un poco più vivo-   Variation 22: Un poco più vivo (Alla breve)-   Variation 23: L'istesso tempo-   Variation 24: A tempo un poco meno mosso

**บัลเลต์**
ในปี ค.ศ. 1939 มิคาอิล ฟ็อกกิน นักออกแบบท่าเต้นชาวรัสเซีย ได้ติดต่อขออนุญาตรัคมานินอฟเพื่อนำผลงานนี้มาดัดแปลงสำหรับแสดงบัลเลต์เรื่อง ปากานินี โดยได้ขอดัดแปลงวาริเอชันที่ 18 จากบันไดเสียง ดี-แฟลต เมเจอร์ เป็น เอ ไมเนอร์ แทน   บัลเลต์เรื่องนี้ออกแสดงครั้งแรกที่รอยัลโอเปราเฮาส์ กรุงลอนดอน โดยคณะเดอะรอยัลบัลเลต์ 

**วัฒนธรรมสมัยนิยม**
ภาพยนตร์เรื่อง Somewhere in Time (1980) ของฌองโนต์ ชวาร์ก นำแสดงโดยคริสโตเฟอร์ รีฟ และเจน ซีมัวร์ สร้างจากนวนิยายเรื่อง Bid Time Return ของริชาร์ด แมททีสัน ใช้วาริเอชันที่ 18 ในบันไดเสียง ดี-แฟลต เมเจอร์  เป็นดนตรีแบกกราวด์ในภาพยนตร์เกือบทั้งเรื่อง

**อ้างอิง**

**แหล่งข้อมูลอื่น**
cname=Rhapsody on a Theme of Paganini-  Rachmaninoff's Works for Piano and Orchestra- MIDI file for 18th Variation
หมวดหมู่:ผลงานของ เซอร์เก รัคมานินอฟ
หมวดหมู่:งานประพันธ์ดนตรีสำหรับเปียโนและวงออร์เคสตรา
หมวดหมู่:แวริเอชัน
การลอบสังหารโซเครติส กิโอลิอาส

การลอบสังหารโซเครติส กิโอลิอาส เกิดขึ้นเมื่อวันที่ 19 กรกฎาคม พ.ศ. 2553 เมื่อกิโอลิอาส ผู้สื่อข่าวเชิงสืบสวนและผู้กระจายเสียงชาวกรีก ถูกยิงอย่างน้อย 15 นัดที่ระยะเผาขนนอกบ้านของเขาในกรุงเอเธนส์ สัณฐานของมือปืนยังไม่เป็นที่รู้จัก แต่อาวุธที่ใช้สังหารนั้นเกี่ยวโยงกับการโจมตีครั้งที่แล้วของเซ็คท์ออฟเรโวลูชันนารี หนึ่งในกลุ่มก่อการร้ายที่อันตรายที่สุดซึ่งยังคงปฏิบัติการอยู่ในกรีซ กิโอลิอาสเป็นผู้สื่อข่าวรายแรกที่ถูกฆาตกรรมในกรีซในเวลากว่า 25 ปี

**การลอบสังหาร**
เมื่อเวลาประมาณ 5.30 น. (UTC) วันที่ 19 กรกฎาคม พ.ศ. 2553 ชายสามคนแต่งกายคล้ายกับเจ้าหน้าที่รักษาความปลอดภัยและสวมเสื้อเกราะกันกระสุนมาที่บ้านของกิโอลิอาส ซึ่งตั้งอยู่ในกรุงเอเธนส์ ชายสามคนดังกล่าวได้เรียกกิโอลิอาสทางอินเทอร์คอมไปยังถนนนอกบ้านพักของเขาโดยแสร้งทำเป็นว่ารถของเขากำลังถูกขโมย แต่เมื่อกิโอลิอาสมาถึง มีรายงานว่าชายกลุ่มดังกล่าวได้เปิดฉากยิงใส่เขาด้วยไรเฟิลกึ่งอัตโนมัติ 9 มม. สองกระบอก จำนวนทั้งสิ้น 16 นัด ก่อนที่จะขับรถหนีออกไป กิโอลิอาสเสียชีวิตทันที

**อ้างอิง**
หมวดหมู่:พ.ศ. 2553
หมวดหมู่:การลอบสังหาร
หมวดหมู่:การลอบสังหารในประเทศกรีซ
ซูซูกะ โมริตะ

ซูซูกะ โมริตะ (Morita Suzuka) เป็นนักแสดงชาวญี่ปุ่นและอดีตไอดอล สังกัด"HOP CLUB agency" และเป็นหนึ่งในสมาชิกรุ่นที่สอง ของวง"ไอดอลลิ่ง
" หมายเลขประจำตัวคือ 11

**ประวัติการทำงาน**
ซูซูกะเข้ามาเป็นสมาชิกรุ่นที่สอง ของวง ไอดอลลิ่ง
เมื่อเดือน เมษายน ปี พ.ศ. 2551 
ผลงานแรกที่เธอได้ร่วมร้องกับเพื่อนๆ คือ ผลงานซิงเกิลที่ 3 "โคคุฮาคุ"
ในช่วงเดือนธันวาคม ปีพ.ศ. 2551 ไอดอลลิ่ง
ได้มีการแบ่งกลุ่มย่อย 4 กลุ่ม เธอได้รับเลือกให้ไปอยู่กลุ่ม "ฟุริฟุริ ไอดอลลิ่ง
" และได้ออกผลงานซิงเกิลที่ 5 "ฮันนินวะ อะนาตะ เดส" 
ในช่วงเดือนธันวาคม ปีพ.ศ. 2552 ไอดอลลิ่ง
ได้มีการแบ่งกลุ่มย่อย 2 กลุ่ม เธอได้รับเลือกให้ไปอยู่กลุ่ม "โทกิเมกิ ไอดอลลิ่ง
" และได้ออกผลงานซิงเกิลที่ 9 "เทโนะ ฮิระ โนะ ยูกิ" ปัจจุบันซูสึกะ ได้อำลาออกจากวงเมื่อปี พ.ศ. 2555 ปัจจุบันกลายเป็นนักแสดงเต็มตัว

**ผลงาน**

**รายการทีวี**
 Idoling
(เมษายน 2008 - ปัจจุบัน)- Idoling
Niki (เมษายน 2008 - ปัจจุบัน)

**ภาพยนตร์**
 2009-2010 ซามูไร เซนไท ชินเคนเจอร์ (Samurai sentai Shinkenger) รับบทเป็น ฮานาโอริ โคโตฮะ
*2012 ตำรวจอวกาศเกียบัน THE MOVIE (Space Sheriff Gavan: The Movie) รับบทเป็น เชอร์รี่
*2013 มาสค์ไรเดอร์ x ซูเปอร์เซนไท x ตำรวจอวกาศ ซูเปอร์ฮีโร่ไทเซน Z (Kamen Rider × Super Sentai × Space Sheriff: Super Hero Taisen Z) เชอร์รี่ และ ฮานาโอริ โคโตฮะ

**ดีวีดี**
 2007.09.27 Suuchanto Natsuyasumi (すうちゃんと夏休み)- 2008.01.30 HAPPY desuu 
(ＨＡＰＰＹですぅ
)- 2008.04.20 ma . bu . shi . itsu ! (ま・ぶ・し・いっ!)- 2008.08.22 Pure Smile- 2008.11.21 ryou hana no natsumono go (涼花の夏物語)- 2009.03.27 amakuchi ryou hana (あまくち涼花)- 2009.07.21 Angelica (アンジェリカ)- 2009.12.20 okibariyasuu ~ (おきばりやすぅ〜)- 2010.05.21 Driving Suzuka

**โฟโต้บุ๊ค**
 2007.12.25 HAPPY desuu 
(ＨＡＰＰＹですぅ
)- 2009.10.10 Hannari Ryou Hana (はんなり涼花)- 2010.03.25 Sweet breeze

**อ้างอิง**

**ดูเพิ่ม**
ไอดอลลิ่ง
*ฟูริ ฟูริ ไอดอลลิ่ง
*โทกิเมกิ ไอดอลลิ่ง

**แหล่งข้อมูลอื่น**
  Suzuka Morita Official Website-  Idoling
Official Website-  Official Blog
หมวดหมู่:นักร้องญี่ปุ่น
หมวดหมู่:บุคคลจากเกียวโต
หมวดหมู่:นักแสดงหญิงชาวญี่ปุ่น
หมวดหมู่:นักแสดงเด็กหญิงชาวญี่ปุ่น
หมวดหมู่:นักร้องเด็กชาวญี่ปุ่น
มัดแฟล็ปส์

มัดแฟล็ปส์ (Mudflap) เป็นตัวละครจากเรื่องทรานส์ฟอร์เมอร์ส

**ประวัติ**

**อนิเมะ**


**ฉบับคนแสดง**
มัดแฟล็ปส์แปลงร่างเป็นรถเชฟโรเล็ต แทร็กซ์ สีแดงส้ม
มัดแฟล็ปส์ หุ่นวัยรุ่นสุดโจ๋เช่นเดียวกับสคิ๊ดส์ นิสัยของมัดแฟล็ปส์เป็นพวกไฮเปอร์ ชอบหาเรื่องทะเลาะกับสคิ๊ดส์ เขาพยายามทำตัวเป็นผู้ใหญ่ แต่กลับไม่สามารถหยุดพล่ามได้มัดแฟล็ปส์ เป็นหุ่นยนต์ฝ่ายออโต้บ็อตส์ที่ติดตามหุ่นยนต์ตัวอื่นๆ มาปราบหุ่นยนต์ดีเซ็ปติคอนส์ ได้เริ่มปฏิบัติการแรกคือไล่ล่าดีเซ็ปติคอนส์ที่เซี่ยงไฮ้ และได้ร่วมกันไล่ล่า ไซด์เวย์ส (SIDEWAYS) เพื่อตัดกำลังของฝ่ายดีเซ็ปติคอนส์ 
เมื่อหลังจากเสร็จสิ้นภารกิจไล่ล่าดีเซ็ปติคอนส์ที่เซี่ยงไฮ้แล้ว หน่วยเนสท์และหุ่นยนต์ออโต้บ็อต์ส์ทุกตัวก็ได้กลับฐานทัพดีเอโก้กาเซีย (DIAGO CARCIA) มัดแฟล็ปได้เปลี่ยนการแปลงร่าง จากเดิมแปลงร่างเป็นรถไอศกรีม มาแปลงร่างเป็น รถเชฟโรเล็ตแทร็กซ์ สีแดงส้ม ต่อมาได้มีปฏิบัติการไล่ล่าดีเซ็ปติคอนส์อีกครั้ง แต่ครั้งนี้โชคร้ายที่ออพติมัส ไพรม์ถูกเมกะทรอนฆ่าตาย เนื่องจากได้ปกป้องแซม วิทวิคกี้และให้เขาหนีไป มัดแฟล็ปส์ สคิ๊ดส์ และบัมเบิ้ลบี ได้ไปทำหน้าที่อารักขา แซม มิเคล่า และลีโอ เพื่อนของแซมจอมขี้กลัว พอเกิดเหตุร้ายลีโอก็ชอบพูดให้คนอื่นเสียขวัญตลอดเวลา 
แซมถูกตราหน้าว่าเป็นผู้ต้องหา เพราะเดอะฟอลเล่นได้แฮ็คเข้าไปในดาวเทียมเพื่อบอกกับมนุษย์ทุกคนให้มาจับตัวแซม ทำให้ แซม มิเคล่า และลีโอ ต้องหนีหัวซุกหัวซุนกัน ส่วนบัมเบิ้ลบี ทำหน้าที่เป็นผู้ดูแลความปลอดภัย และทำหน้าที่เป็นผู้ควบคุมนิสัยของมัดแฟล็ปส์ และสคิ๊ดส์อีกด้วย ไม่นานแซมก็ได้ไปหาซิมมอนส์ อดีตนายทหารผู้ภักดีในหน่วยงานลับ เซ็กเตอร์ เซเว่น(SECTOR SEVEN) เพื่อขอให้เขาช่วย จนต่อมาทุกคนได้ไปเจอกับเจ็ทไฟร์(JETFIRE)ที่พิพิธภัณฑ์การบินและอวกาศสวิสโซเนี่ยน หลังจากนั้นเจ็ทไฟร์ก็ได้พาทุกคนไปที่ประเทศอียิปต์ หลังจากนั้น เจ็ทไฟร์ก็เล่าให้ทุกคนฟังว่าเมททริกซ์แห่งจิตพลังผู้นำ หรือ เดอะเมททริกซ์ออพลีดเดอร์ชิพ สามารถคืนชีวิตให้ออพติมัส ไพรม์ฟื้นขึ้นมาได้
หลังจากนั้นเมกะทรอนได้ส่งกำลังพลดีเซ็ปติคอนส์ไปค้นหาแซมเพื่อไม่ให้แซมไปถึงร่างออพติมัส ไพรม์ ทุกคนได้แยกกันไปจัดการดีเซ็ปติคอนส์ บัมเบิ้ลบีล่อดีเซ็ปติคอนส์ส่วนหนึ่งไปทางอื่น และคอยสังเกตการณ์ให้แซมได้ไปถึงร่างออพติมัส ไพรม์อย่างปลอดภัย ส่วน มัดแฟล็ปส์ สคิ๊ดส์ เจ้าหน้าที่ซิมมอนส์ และลีโอ ได้ไปหลบอยู่ที่ปลอดภัย แต่ต้องมาเจอกับดีวาสเตเตอร์ หุ่นยนต์ฝ่ายคอนสตรัคติคอนส์ จนมัดแฟล็ปส์ถูกดูดเข้าไป แต่รอดออกมาได้ มัดแฟล็ปส์และสคิ๊ดส์ได้ปะทะกับดีวาสเตเตอร์จนได้รับบาดเจ็บเพียงเล็กน้อย โชคดีที่ทหารได้ยิงอาวุธต้นแบบไปถึงดีวาสเตเตอร์จนสิ้นชีพเรียบร้อยแล้ว จนหลังจากนั้นออโต้บ็อตส์เป็นฝ่ายมีชัยและแซมชุบชีวิตออพติมัสได้สำเร็จ อาวุธประจำตัวของมัดแฟล็ปส์คือปืนใหญ่กระสุน

**บทบาท**
หมวดหมู่:ทรานส์ฟอร์เมอร์ส
หมวดหมู่:อนิเมะ
หมวดหมู่:ตัวละครภาพยนตร์
เดอะโรดส์โคลอสซัส

เดอะโรดส์โคลอสซัสก้าวจากเคปทาวน์ไปยังไคโรนิตยสารพันช์ 10 ธันวาคม ค.ศ. 1892
เดอะโรดส์โคลอสซัส (The Rhodes Colossus) เป็นการ์ตูนล้อการเมืองเชิงสัญลักษณ์ในช่วงยุคล่าอาณานิคมในแอฟริกา เป็นรูปของนักล่าอาณานิคมชาวอังกฤษ เซซิล โรดส์ เป็นยักษ์ยืนอยู่เหนือทวีปแอฟริกา การ์ตูนดังกล่าววาดขึ้นเป็นครั้งแรกโดยเอ็ดเวิร์ด ลินลีย์ แซมบูร์น ปรากฏครั้งแรกในนิตยสาร พันช์ ค.ศ. 1892 การ์ตูนดังกล่าวได้รับการตีพิมพ์เพิ่มอีกหลายครั้งในเวลานั้น และได้กลายมาเป็นภาพประกอบมาตรฐานในประวัติศาสตร์

**อ้างอิง**

**แหล่งข้อมูลอื่น**
 Punch, 10 December 1892 จากโครงการกูเทนเบิร์ก
หมวดหมู่:การ์ตูนล้อการเมือง
หมวดหมู่:ผลงานในปี พ.ศ. 2435
หมวดหมู่:จักรวรรดิบริติช
อนุสัญญาคอนสแตนติโนเปิล

อนุสัญญาคอนสแตนติโนเปิล (Convention of Constantinople) เป็นสนธิสัญญาซึ่งลงนามโดยสหราชอาณาจักร เยอรมนี จักรวรรดิออสเตรีย-ฮังการี สเปน ฝรั่งเศส อิตาลี เนเธอร์แลนด์ รัสเซีย และจักรวรรดิออตโตมัน เมื่อวันที่ 29 ตุลาคม ค.ศ. 1888 ในคริสร์ทศวรรษ 1880 อังกฤษได้ยึดครองทางกายภาพเหนือคลองสุเอซและอียิปต์ ฝรั่งเศส ผู้ซึ่งเคยมีสิทธิ์เหนือคลองและยังคงถือหุ้นส่วนใหญ่ของบริษัทคลองสุเอซไว้ หวังว่าจะทำให้การควบคุมของอังกฤษอ่อนแอลงและพยายามที่จะโน้มน้าวให้ชาติยุโรปสนับสนุนการทำให้คลองเป็นเขตระหว่างประเทศ ทั้งสองชาติยินยอมให้คลองเป็นกลางตามสนธิสัญญาดังกล่าว มาตรา 1 รับประกันให้เรือทุกลำผ่านเข้าออกคลองได้ทั้งในช่วงสงครามและสันติภาพ แต่มาตรา 10 กลับอนุญาตให้เคดีฟดำเนินมาตรการเพื่อ "การป้องกันอียิปต์และการธำรงรักษาความสงบเรียบร้อย" ข้อความหลังได้ถูกใช้เพื่อปกป้องผลประโยชน์โดยอังกฤษในระหว่างสงครามโลกครั้งที่สอง และโดยอียิปต์เพื่อต่อต้านการเดินเรือของอิสราเอลภายหลัง ค.ศ. 1948
ชาติผู้ลงนามประกอบด้วยมหาอำนาจยุโรปทั้งหมดในเวลานั้น และสนธิสัญญาดังกล่าวได้ถูกตีความว่าเป็นการรับประกันสิทธิ์ในการผ่านเข้าออกคลองสุเอซของเรือใด ๆ ทั้งในช่วงสงครามและสันติภาพ

**อ้างอิง**

**บรรณานุกรม**
doi=
*format = - year=1969 
หมวดหมู่:คลองสุเอซ
หมวดหมู่:สนธิสัญญาในคริสต์ศตวรรษที่ 19
หมวดหมู่:คอนสแตนติโนเปิล
มหาวิทยาลัยแคลิฟอร์เนีย เดวิส

alt=The Seal of the University of California, Davis (UC Davis)
มหาวิทยาลัยแคลิฟอร์เนีย เดวิส (University of California, Davis) เป็นมหาวิทยาลัยรัฐ ตั้งอยู่ในเมืองเดวิส ซึ่งอยู่ทางทิศตะวันตกของเมืองแซคราเมนโต ในรัฐแคลิฟอร์เนีย สหรัฐอเมริกา มหาวิทยาลัยก่อตั้งในปี ค.ศ. 1905 เพื่อเป็นศูนย์การวิจัยการเกษตรของมหาวิทยาลัยแคลิฟอร์เนีย เบิร์กลีย์ ต่อมาในปี ค.ศ. 1959 ได้ก่อตั้งอย่างเป็นทางการให้เป็นหนึ่งในสิบวิทยาเขตของมหาวิทยาลัยแคลิฟอร์เนีย มหาวิทยาลัยแคลิฟอร์เนีย เดวิส มีชื่อเสียงทางด้าน เกษตรกรรม นิเวศวิทยาและพึชสวน วิทยาศาสตร์ด้านชีววิทยา และ สัตวแพทย์ และถึอเป็นหนึ่งในไอวี่ของมหาวิทยาลัยรัฐ (Public Ivies) 

**อ้างอิง**

**แหล่งข้อมูลอื่น**
  เว็บไซต์มหาวิทยาลัยแคลิฟอร์เนีย เดวิส
หมวดหมู่:สถาบันอุดมศึกษาในรัฐแคลิฟอร์เนีย
หมวดหมู่:สมาคมมหาวิทยาลัยภาคพื้นแปซิฟิก
เดวิส
คราวน์โคโลนี

คราวน์โคโลนี (Crown colony) หรือ อาณานิคมในพระองค์ เป็นประเภทหนึ่งของการบริการอาณานิคมของจักรวรรดิอังกฤษ 
คราวน์โคโลนีถูกปกครองโดยข้าหลวงซึ่งได้รับการแต่งตั้งโดยพระมหากษัตริย์อังกฤษ (และ ในภายหลัง รัฐมนตรีว่าการอาณานิคม) ถึงแม้ว่าคำดังกล่าวจะไม่ถูกใช้ตั้งแต่แรกก็ตาม อาณานิคมแห่งแรกซึ่งเป็นที่รู้จักกันว่าคราวน์โคโลนี คือ อาณานิคมเวอร์จิเนีย ในสหรัฐอเมริกาปัจจุบัน ในภายหลังจึงได้ถูกควบคุมโดยบริษัทเวอร์จิเนีย ในปี ค.ศ. 1624
จนกระทั่งกลางคริสต์ศตวรรษที่ 19 คำดังกล่าวมักจะหมายถึงอาณานิคมซึ่งอังกฤษได้มาจากสงคราม อย่างเช่น ตรินิแดด และบริติชกินี แต่หลังจากจุดนี้ คราวน์โคโลนีได้มีการใช้อย่างแพร่หลายโดยหมายความถึงอาณานิคมใด ๆ ก็ตามที่ไม่ใช่บริติชราช และอาณานิคมซึ่งเป็นถิ่นฐานของอังกฤษ อย่างเช่น ออสเตรเลีย แคนาดา และนิวซีแลนด์ ซึ่งในภายหลังกลายมาเป็นดินแดนในปกครอง
คำดังกล่าวได้มีการใช้เรื่อยมาจนกระทั่ง ค.ศ. 1981 เมื่อพระราชบัญญัติสัญชาติอังกฤษ ค.ศ. 1981 จัดระดับอาณานิคมอังกฤษที่เหลืออยู่เป็น "ดินแดนขึ้นกับอังกฤษ" และนับตั้งแต่ ค.ศ. 2002 เป็นต้นมา อาณานิคมเหล่านี้ได้เป็นที่รู้จักกันว่า อาณานิคมโพ้นทะเลของสหราชอาณาจักร

**ประเภทของคราวน์โคโลนี**
คราวน์โคโลนีสามารถแบ่งออกได้เป็น 3 ประเภท ในปี ค.ศ. 1918 โดยแตกต่างกันในระดับของอิสรภาพในการปกครองตนเอง คราวน์โคโลนีที่มีสภาผู้แทนราษฎร เช่น เบอร์มิวดา จาไมกา ศรีลังกา และ ฟิจิ ซึ่งมีสภานิติบัญญัติ 1-2 สภา ซึ่งประกอบด้วยสมาชิกซึ่งได้รับการแต่งตั้งโดยพระมหากษัตริย์หรือได้รับเลือกมาจากท้องถิ่น อาณานิคมเหล่าที่มีสภาซึ่งสมาชิกได้มาจากการเสนอชื่อ อย่างเช่น บริติชฮอนดูรัส เซียร์ราลีโอน เกรนาดา และ ฮ่องกง ซึ่งสมาชิกสภาทั้งหมดได้รับเลือกจากพระมหากษัตริย์ โดยบางส่วนได้รับแต่งตั้งผู้แทนจากประชาชนท้องถิ่น คราวน์โคโลนีประเภทที่สาม ซึ่งมีจำนวนน้อยที่สุด คือ อาณานิคมซึ่งปกครองโดยข้าหลวงโดยตรง อย่างเช่น บาซูโตแลนด์ ยิบรอลตาร์ เซนต์เฮเลนา และ สิงคโปร์

**รายชื่อดินแดนคราวน์โคโลนี**

**อ้างอิง**

**บรรณานุกรม**
  ref=refJenks- ref=refHDBE-  ref=refOHBEv3- cite book |last1=Wrong |first1=Hume |title=Government of the West Indies |url=https://books.google.com/books?id=hIx3hR0-HkIC&pg=PP1 |access-date=2010-03-30 |year=1923 |publisher=Oxford University Press |location=England |isbn=1-113-74149-X |page=71 |chapter=The Old Representative System: The Change To Crown Colony Government |chapter-url=https://books.google.com/books?id=hIx3hR0-HkIC&pg=PA71 |quote=The phrase 'Crown Colony Government' is used with various meanings. In the broadest, and perhaps most correct, sense it is applied to all the colonies in which the Crown retains the real control of the executive (i.e. to all the West Indian colonies). By both official and common usage, however, it is often narrowed as to exclude colonies with elected Assemblies, though without a responsible executive. |archive-date=8 April 2022 |archive-url=https://web.archive.org/web/20220408171932/https://books.google.com/books?id=hIx3hR0-HkIC&pg=PP1 |url-status=live 
หมวดหมู่:จักรวรรดิบริติช
หมวดหมู่:ลัทธิล่าอาณานิคม
สนธิสัญญาลอนดอน (1604)

ผู้แทนที่การประชุมโซเมอเซทเฮาส์ 19 สิงหาคม ค.ศ. 1604
สนธิสัญญาลอนดอน เป็นสนธิสัญญาซึ่งลงนามเมื่อวันที่ 18 สิงหาคม (ปฏิทินเก่า ตรงกับ 28 สิงหาคม ในปฏิทินใหม่) ค.ศ. 1604 เพื่อยุติสงครามอังกฤษ-สเปนซึ่งยืดเยื้อมาเป็นเวลากว่า 19 ปี การเจรจาเกิดขึ้นที่โซเมอเซทเฮาส์ในลอนดอน จึงอาจรู้จักกันในอีกชื่อหนึ่งว่า การประชุมโซเมอเซทเฮาส์
ภายหลังการสวรรคตของสมเด็จพระราชินีนาถเอลิซาเบธที่ 1 แห่งอังกฤษ ผู้สืบทอดตำแหน่ง สมเด็จพระเจ้าเจมส์ที่ 1 แห่งอังกฤษ ได้พยายามยุติความขัดแย้งที่ยืดเยื้อและสิ้นเปลือง พระเจ้าฟิลิปที่ 3 แห่งสเปน ทรงรับช่วงของสงครามต่อจากรัชกาลก่อนหน้า พระเจ้าฟิลิปที่ 2 แห่งสเปน ได้ตอบรับข้อเสนออย่างอบอุ่นและทรงสั่งเริ่มต้นการเจรจาในเวลาต่อมา
สงครามอังกฤษ-สเปนเป็นความขัดแย้งที่ซับซ้อนและเปลี่ยนแปลงอยู่เสมอ ซึ่งมีความเชื่อมโยงกับสงครามแปดสิบปีในเนเธอร์แลนด์ สงครามศาสนาของฝรั่งเศส และสงครามเก้าปีในไอร์แลนด์ เงื่อนไขของสนธิสัญญาเป็นประโยชน์อย่างมากต่อสเปน เนื่องจากสเปนสามารถยุติการสนับสนุนของอังกฤษต่อกบฏดัตช์ตั้งแต่สนธิสัญญานันซัช (ค.ศ. 1585) และยุติการโจมตีการค้าทางทะเลของสเปน ในขณะเดียวกัน สนธิสัญญาดังกล่าวได้รับรองว่าสเปนจะยุติความหวังที่จะฟื้นฟูนิกายโรมันคาทอลิกในอังกฤษ หลังจากสนธิสัญญาดังกล่าว ทั้งสองชาติไม่มีสงครามต่อกันจนกระทั่ง ค.ศ. 1625

**อ้างอิง**

**บรรณานุกรม**
Davenport, Frances Gardiner; & Paullin, Charles Oscar. European Treaties Bearing on the History of the United States and Its Dependencies, The Lawbook Exchange, Ltd., 2004 ISBN 1584774223, 9781584774228- Text of the Treaty
หมวดหมู่:สนธิสัญญาเกี่ยวข้องกับอังกฤษ
หมวดหมู่:สนธิสัญญาในคริสต์ศตวรรษที่ 17
หมวดหมู่:สนธิสัญญาสันติภาพ
หมวดหมู่:พ.ศ. 2147
การโดดเดี่ยวอย่างสง่างาม

การโดดเดี่ยวอย่างสง่างาม (Splendid isolation) เป็นนโยบายการต่างประเทศซึ่งดำเนินการโดยอังกฤษในช่วงปลายคริสต์ศตวรรษที่ 19 ภายใต้การนำของนายกรัฐมนตรีจากพรรคอนุรักษนิยม เบนจามิน ดิสราเอลี และมาร์ควิสแห่งซอลสบรี คำดังกล่าวได้ประดิษฐ์ขึ้นมาโดยนักการเมืองชาวแคนาดาเพื่อสรรเสริญการไม่เข้าไปยุ่งเกี่ยวในกิจการของยุโรป ปัจจุบัน นักประวัติศาสตร์ยังโต้เถียงกันว่านโยบายดังกล่าวมีขึ้นโดยเจตนาหรืออังกฤษถูกบังคับให้อยู่ในฐานะดังกล่าวโดยเหตุการณ์ปัจจุบัน

**เบื้องหลัง**
ในช่วงปลายคริสต์ศตวรรษที่ 19 เป้าหมายหลักของอังกฤษในนโยบายการต่างประเทศคือการรักษาดุลอำนาจในทวีปยุโรปและเข้าขัดขวางในสิ่งที่ทำให้ดุลอำนาจนี้สูญเสียไป เป้าหมายรองลงมาคือการป้องกันผลประโยชน์โพ้นทะเลของตนในอาณานิคมและดินแดนในปกครอง ซึ่งก็คือ การค้าเสรีซึ่งทำให้จักรวรรดิอังกฤษคงอยู่ได้ เส้นทางทางทะเลไปยังอาณานิคม โดยเฉพาะอย่างยิ่ง เส้นทางที่เชื่อมระหว่างอังกฤษและอินเดีย (ผ่านทางคลองสุเอซ) ถูกพิจารณาว่าสำคัญยิ่ง
นโยบายการโดดเดี่ยวอย่างสง่างามมีลักษณะของความไม่เต็มใจที่จะเข้าสู่พันธมิตรยุโรปอย่างถาวรหรือมีข้อผูกมัดกับมหาอำนาจอื่น ๆ และโดยการให้ความสำคัญเพิ่มขึ้นแก่อาณานิคมอังกฤษ รัฐในอารักขาและดินแดนโพ้นทะเล นี่จึงเกิดขึ้นไปพร้อมกับพัฒนาการของจักรวรรดิไม่เป็นทางการผ่านทางการใช้เขตอิทธิพลและรัฐบริวาร ซึ่งอยู่ในปกครอง แต่ไม่ได้ถูกปกครองโดยตรงโดยอังกฤษ
หมวดหมู่:นโยบายการต่างประเทศ
ไอ โอกาวะ

ไอ โอกาวะ (Okawa Ai) คือ ไอดอลญี่ปุ่น สังกัด"LesPros Entertainment agency" และเป็นหนึ่งในสมาชิกรุ่นที่สอง ของวง"ไอดอลลิ่ง
" หมายเลขประจำตัวคือ 20

**ประวัติการทำงาน**
ไอ โอกาวะ เข้ามาเป็นสมาชิกรุ่นที่สาม ของวง ไอดอลลิ่ง
เมื่อเดือน เมษายน ปี พ.ศ. 2552 พร้อมกับ คาเอเดะ ฮาชิโมโตะ และ ยูริกะ ทาจิบานะ
ผลงานแรกที่เธอได้ร่วมร้องกับเพื่อนๆ คือ ผลงานซิงเกิลที่ 7 "เบบี้ บลู"
ในช่วงเดือนธันวาคม ปีพ.ศ. 2552 ไอดอลลิ่ง
ได้มีการแบ่งกลุ่มย่อย 2 กลุ่ม เธอได้รับเลือกให้ไปอยู่กลุ่ม "โทกิเมกิ ไอดอลลิ่ง
" และได้ออกผลงานซิงเกิลที่ 9 "เทโนะ ฮิระ โนะ ยูกิ"

**ผลงาน**

**ดีวีดี**
 2009.9.25 Mahou no iLAND DVD ikenai Kagaijugyou (魔法のiらんどDVD イケない課外授業)- 2010.4.21 Okawa-san (おおかわさん)

**โฟโต้บุ๊ค**
 2010.2.24 Ai (藍)

**อ้างอิง**

**ดูเพิ่ม**
ไอดอลลิ่ง
*โทกิเมกิ ไอดอลลิ่ง

**แหล่งข้อมูลอื่น**
  Ai Okawa Official Website date=2010-08-10 -  Idoling
Official Website-  Official Blog
หมวดหมู่:นักร้องญี่ปุ่น
หมวดหมู่:ไอดอลญี่ปุ่น
หมวดหมู่:บุคคลจากอามางาซากิ
คอนวอย

คอนวอย (convoy) หมายถึง กลุ่มเรือหรือยานพาหนะ ที่เดินทางพร้อมกันเป็นกลุ่มใหญ่ ๆ
สามารถหมายถึง- คอนวอย (เพลง) เพลงคันทรีโดย C. W. McCal ในปี ค.ศ. 1975 เป็นที่นิยมฟังในหมู่คนขับรถบรรทุกในสหรัฐ- คอนวอย (ภาพยนตร์) ภาพยนตร์แอ็กชันปี ค.ศ. 1978 กำกับโดยแซม เพ็กคินพาห์ นำแสดงโดยคริส คริสทอฟเฟอร์สัน- คอนวอย (ทรานส์ฟอร์มเมอร์ส) ตัวละครในทรานส์ฟอร์มเมอร์ส
สี่ทุ่มสแควร์

สี่ทุ่มสแควร์ (10PM Square) เป็นรายการโทรทัศน์ประเภทวาไรตี้ทอล์กโชว์ยอดนิยมในอดีตของไทย ผลิตและดำเนินรายการโดย วิทวัจน์ สุนทรวิเนตร์ ออกอากาศทุกวันพฤหัสบดี เวลา 22.00 - 24.00 น. ทางสถานีโทรทัศน์สีกองทัพบกช่อง 7 โดยออกอากาศครั้งแรกเมื่อวันที่ 3 สิงหาคม พ.ศ. 2532 ปัจจุบันเลิกผลิตไปแล้ว โดยออกอากาศเทปสุดท้ายในเดือนมีนาคม พ.ศ. 2540 และทีมงานรายการส่วนหนึ่งแยกตัวไปอยู่ในรายการตีสิบ  โดยเป็นรายการโทรทัศน์รายการแรกของ บริษัท คอนแสตนท์ แอดเวอร์ไทซิ่ง จำกัด ซึ่งวิทวัสดำรงตำแหน่งกรรมการผู้จัดการ 

**รูปแบบรายการ**
สี่ทุ่มสแควร์ มีรูปแบบรายการเป็นปกิณกะที่ให้ความบันเทิงและเป็นกันเองกับผู้ชมทุกเพศ ทุกวัย ด้วยเนื้อหาสาระอันหลากหลายเรื่องราว แต่บางเรื่องที่นำเสนออาจเหมาะกับผู้ชมเฉพาะกลุ่ม  รายการนี้ไม่เน้นคุณภาพในการผลิตมากนัก แต่เน้นความสด เป็นธรรมชาติ ทันต่อเหตุการณ์ จึงมีการบันทึกเทปรายการในทุกวันอังคารก่อนออกอากาศเพียงสองวัน ที่ห้องส่งช่อง 7 สี   นั่นมีส่วนที่ทำให้รายการนี้ได้รับความนิยมเป็นอย่างมาก 

**พิธีกร**
นับตั้งแต่ "สี่ทุ่มสแควร์" ออกอากาศครั้งแรกจนถึงครั้งสุดท้าย วิทวัจน์ สุนทรวิเนตร์ (ชื่อขณะนั้นเขียนว่า วิทวัส) เป็นพิธีกรหลักมาโดยตลอด โดยทำหน้าที่ในทุกช่วง นอกจากนี้ยังมีผู้ช่วยพิธีกรอีก 2 คน มาทำหน้าที่เสริมในช่วงเปิดรายการ ปิดรายการ และช่วงอื่นๆ เป็นบางโอกาส โดยมีคุณอรนภา กฤษฎี รับหน้าที่ตั้งแต่เทปแรก  แต่ทำหน้าที่เพียงไม่ถึงปีจึงเปลี่ยนมาเป็น เด๋อ ดอกสะเดา และ ดวงตา ตุงคะมณี ซึ่งยืนคู่กับ วิทวัส ตราบจนถึงเทปสุดท้าย

**ชื่อรายการ**
ตลอดระยะเวลาที่มีรายการสี่ทุ่มสแควร์นั้น ได้มีการเปลี่ยนรูปแบบรายการ ฉากรายการ แม้กระทั่งชื่อรายการ โดยมีการปรับเปลี่ยนตามการดำเนินทางธุรกิจ หรือตามกระแสสังคม  ดังต่อไปนี้
# สี่ทุ่มสแควร์ (2532-2534)
# วาไรตี้ 4 ทุ่มสแควร์ (2535-2539) ชื่อ "วาไรตี้" คือชื่อนิตยสารรายเดือนประเภทไลฟ์สไตล์ที่ทางรายการจัดทำขึ้นเพื่อออกจำหน่าย
# ไอดี 4 ทุ่มสแควร์ (ก.ย.2539-2540) ตั้งชื่อตามภาพยนตร์จากต่างประเทศเรื่อง ID 4

**ช่วงต่างๆ ของรายการ**
รายการสี่ทุ่มสแควร์ แบ่งช่วงเวลาของรายการออกเป็นหลายช่วง บางช่วงดำเนินได้ระยะหนึ่ง แต่มีช่วงเด่นๆ ที่อยู่มาตลอดดังต่อไปนี้- เปิดรายการ (monologue)- สารพันโชว์- บุคคลวันนี้ เป็นช่วงสำคัญของรายการ- โฮมวิดีโอ - ฟรีสไตล์- ID Game 

**อ้างอิง**

**แหล่งข้อมูลอื่น**
  4 ทุ่มสแควร์ เล่าเรื่องผี-  ตัวอย่างช่วงหนึ่งของรายการ : ชัคกี้ ธัญญรัตน์ พูดถึงศิลปินในดวงใจ
หมวดหมู่:รายการโทรทัศน์ช่อง 7
หมวดหมู่:รายการโทรทัศน์ในอดีต
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2532
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2540
ยูริกะ ทาจิบานะ

ยูริกะ ทาจิบานะ (Tachibana Yurika) คือ ไอดอลญี่ปุ่น สังกัด"Avex Management agency" และเป็นหนึ่งในสมาชิกรุ่นที่สาม ของวง"ไอดอลลิ่ง
" หมายเลขประจำตัวคือ 19

**ประวัติการทำงาน**
ยูริกะ ทาจิบานะ เริ่มต้นการทำงานด้วย ชนะการออดิชั่นโครงการ "avex audition 2007" และหลังจากนั้น ก็เข้ามาเป็นสมาชิกรุ่นที่สาม ของวง ไอดอลลิ่ง
เมื่อเดือน เมษายน ปี พ.ศ. 2552 พร้อมกับ ไอ โอกาว่า และ คาเอเดะ ฮาชิโมโตะ
ผลงานแรกที่เธอได้ร่วมร้องกับเพื่อนๆ คือ ผลงานซิงเกิลที่ 7 "เบบี้ บลู"
ในช่วงเดือนธันวาคม พ.ศ. 2552 ไอดอลลิ่ง
ได้มีการแบ่งกลุ่มย่อย 2 กลุ่ม เธอได้รับเลือกให้ไปอยู่กลุ่ม "โทกิเมกิ ไอดอลลิ่ง
" และได้ออกผลงานซิงเกิลที่ 10 "เทโนะ ฮิระ โนะ ยูกิ"

**ผลงาน**

**ดีวีดี**
 2009.11.20 Popcorn☆Girl (ポップコーン☆ガール)- 2010.4.23 Tachibanashi (たちばなし) 

**อ้างอิง**

**ดูเพิ่ม**
 ไอดอลลิ่ง- โทกิเมกิ ไอดอลลิ่ง

**แหล่งข้อมูลอื่น**
  Tachibana Official Website date=2010-08-01 -  Idoling
Official Website-  Official Blog
หมวดหมู่:นักร้องหญิงญี่ปุ่น
หมวดหมู่:บุคคลจากจังหวัดชิงะ
เบรกอิต/เก็ดมายเซลฟ์แบ็ก

เบรกอิต/เก็ดมายเซลฟ์แบ็ก (Bureiku Itto / Getto Maiserufu Bakku; Break It / Get Myself Back) เป็นซิงเกิลที่ 36 ของนามิเอะ อามุโระ  วางจำหน่ายในรูปแบบซีดี  และซีดี+ดีวีดี  โดยวางจำหน่ายที่ประเทศญี่ปุ่นวันที่ 28 กรกฎาคม พ.ศ. 2553  เป็นระยะเวลา 1 ปีกับอีก 4 เดือนหลังจากซิงเกิลล่าสุด "WILD / Dr." และ 8 เดือนหลังจากอัลบั้มล่าสุด "PAST  
หมวดหมู่:ซิงเกิลในปี พ.ศ. 2553
หมวดหมู่:เพลงญี่ปุ่น
หมวดหมู่:เพลงซิงเกิลของนามิเอะ อามุโระ
วิมุตติญาณทัสสนะ

วิมุตติญาณทัสสนะ  ความรู้เห็นในความหลุดพ้น  ก็คือเมื่อได้หลุดพ้นแล้ว  ก็มีญาณทัสสนะ มีความรู้เห็นในความหลุดพ้น  มีในพระสูตรบางสูตรที่กล่าวถึงว่า  บางท่านหมดกิเลสแต่ไม่รู้ว่าหมดกิเลสเพราะไม่มีญาณทัสสนะ  เพราะฉะนั้นเมื่อหมดแล้วต้องมีญาณทัสสนะด้วย  เหมือนคนที่หายโรค  ต้องรู้ว่าตัวหายโรคแล้ว  จะได้เลิกกินยา 
ความเป็นผู้รู้ ซึ่งไม่ใช่ผู้เป็น หลุดพ้นจากอาการหรือความรู้สึกที่เกิดจากความเป็นไปตามความยึดมั่นของวิญญานกับนามรูป หรืออาจเรียกว่า เราเป็นผู้ดู ไม่ใช่ผู้เป็น
หมวดหมู่:คำศัพท์ศาสนาพุทธ
การเปรียบเทียบแพร์ไวส์

การเปรียบเทียบแพร์ไวส์ (Pairwise comparison) หรือ การเปรียบเทียบเชิงคู่ เป็นการศึกษาเปรียบเทียบในเชิงจิตวิทยากล่าวถึงกระบวนการในการเปรียบเทียบสิ่งของเป็นคู่ โดยเลือกว่าของสิ่งใดในสองสิ่งมีความคุณค่ามากกว่ากันในคุณสมบัติเชิงปริมาณ วิธีการนี้ถูกนำมาใช้ในการศึกษาวิจัยในหลายหัวข้อ ได้แก่ ทัศนคติ ทางเลือกทางสังคม ทางเลือกชุมชน
แอล. แอล. เธิร์สโตน นักจิตวิทยาชาวอเมริกันได้เริ่มต้นนำมาประยุกต์ใช้เมื่อ พ.ศ. 2470 โดยใช้ในชื่อว่า กฎการตัดสินเชิงเปรียบเทียบ (law of comparative judgement) โดยเขาได้ทำการเชื่อมโยงความสัมพันธ์เข้ากับทฤษฎีของ เอิร์นต์ ไฮน์ริช วีเบอร์ และ กุสตาฟ เฟชเนอร
การเปรียบเทียบแพร์ไวส์ถูกนำมาประยุกต์ใช้บ่อยในเอเอชพี ซึ่งเป็นเทคนิคหนึ่งที่ช่วยในการตัดสินใจ โดยทำการเปรียบเทียบปัจจัยสองปัจจัย ไม่ว่าปัจจัยนั้นจะเป็นปัจจัยที่ชัดเจน หรือเป็นปัจจัยที่ไม่ชัดเจน เพื่อสร้างอัตราส่วนในเชิงปริมาณเพื่อช่วยให้การเปรียบเทียบชัดเจนขึ้น

**อ้างอิง**
หมวดหมู่:จิตวิทยา
หมวดหมู่:การตัดสินใจ
หมวดหมู่:ทฤษฎีการตัดสินใจ

หมวดหมู่:การจัดการ
หมวดหมู่:การแก้ปัญหา
หมวดหมู่:สถิติศาสตร์
หมวดหมู่:ทฤษฎีระบบควบคุม
หมวดหมู่:ญาณวิทยาของวิทยาศาสตร์
หมวดหมู่:วิทยาศาสตร์รูปนัย
หมวดหมู่:ทฤษฎีความน่าจะเป็น
หมวดหมู่:วิยุตคณิต
หมวดหมู่:เศรษฐศาสตร์ของความไม่แน่นอน
หมวดหมู่:การวิจัยดำเนินการ
หมวดหมู่:ญาณวิทยารูปนัย
โครงสร้างพื้นฐาน

โครงสร้างพื้นฐาน (infrastructure) เป็นโครงสร้างทางกายภาพและโครงสร้างหลักของหน่วยงานสำหรับใช้งานภายในชุมชน หรือใช้บริการตามความจำเป็นเพื่อรูปแบบทางเศรษฐศาสตร์

**ความหมาย**
คำว่า โครงสร้างพื้นฐาน มักถูกใช้ในความหมายที่รองรับการใช้งานของประชาชน เช่น ถนน ระบบประปา ระบบน้ำทิ้ง ระบบไฟฟ้า และ ระบบสื่อสาร โดยในหลายครั้ง โครงสร้างพื้นฐานถูกสร้างขึ้นเพื่อตอบสนองอุตสาหกรรมเพื่อผลิตสินค้าหรือบริการ นอกจากนี้คำว่าโครงสร้างพื้นฐานบางครั้งยังกล่าวถึงระบบพื้นฐานที่ตอบสนองประชาชนเช่น โรงพยาบาล หรือ โรงเรียน ในทางการทหาร คำว่าโครงสร้างพื้นฐานกล่าวถึงอาคารหรือการส่วนที่เตรียมใช้ในการสู้รบและปฏิบัติการทางการทหาร

**ชนิดของโครงสร้างพื้นฐาน**
ไฟล์:CTA loop junction.jpg|thumb|ระบบรถไฟในชิคาโก
ระบบโครงสร้างพื้นฐานกล่าวถึงในความหมายทั่วไป หมายถึงระบบที่ใช้ในการเคลื่อนย้าย ระบบพลังงาน ระบบข้อมูล

**ระบบคมนาคม**
 ถนน และทางหลวง รวมถึงโครงสร้างที่เกี่ยวข้องเช่น สะพาน อุโมงค์ ท่อระบายน้ำ กำแพงกันดิน ป้ายบอกทาง ไฟถนน ไฟจราจร ทางเท้า- ระบบขนส่งทางราง รวมถึง รถไฟ รางรถไฟ สถานีรถไฟ- คลอง- ท่าเรือ และ ประภาคาร- สนามบิน รวมถึงระบบจราจรของเครื่องบิน - ระบบขนส่งมวลชน รวมถึง รถเมล์ รถราง รถเมล์ด่วนพิเศษ- เรือเมล์

**ระบบพลังงาน**
 โรงงานไฟฟ้า - แก๊สธรรมชาติ- ปิโตรเลียม- ถ่านหิน

**ระบบการจัดการน้ำ**
 ระบบประปา- ระบบป้องกันน้ำท่วม รวมถึง เขื่อน ฝาย- ระบบบำบัดน้ำเสีย- ท่อระบายน้ำ- ระบบการส่งน้ำ เช่น คลองชลประทาน

**ระบบสื่อสาร**
 ไปรษณีย์- เครือข่ายโทรศัพท์- เครือข่ายโทรศัพท์มือถือ- สถานีโทรทัศน์ และ สถานีวิทยุ- เคเบิลทีวี- อินเทอร์เน็ต- ดาวเทียม

**ระบบกำจัดขยะ**
 ระบบบำบัดขยะ- ระบบบำบัดน้ำเสีย- โรงงานรีไซเคิล

**ดูเพิ่ม**
 สาธารณูปโภค

**อ้างอิง**

**บรรณานุกรม**
 Koh, Jae Myong (2018) Green Infrastructure Financing: Institutional Investors, PPPs and Bankable Projects, London: Palgrave Macmillan. 978-3-319-71769-2.- Nurre, Sarah G. "Restoring infrastructure systems: An integrated network design and scheduling (INDS) problem." European Journal of Operational Research. (12/2012), 223 (3), pp. 794–806.- edition=Reprint- Larry W. Beeferman, "Pension Fund Investment in Infrastructure: A Resource Paper", Capital Matter (Occasional Paper Series), No. 3 December 2008- A. Eberhard, "Infrastructure Regulation in Developing Countries", PPIAF Working Paper No. 4 (2007) World Bank- M. Nicolas J. Firzli and Vincent Bazi, "Infrastructure Investments in an Age of Austerity: The Pension and Sovereign Funds Perspective", published jointly in Revue Analyse Financière, Q4 2011 issue, pp. 34–37 and USAK/JTW July 30, 2011 (online edition)- edition=1st- url=https://archive.org/details/ongridplotofland00hule- Georg Inderst, "Pension Fund Investment in Infrastructure", OECD Working Papers on Insurance and Private Pensions, No. 32 (2009)- location= Manchester

**แหล่งข้อมูลอื่น**
  Body of Knowledge on Infrastructure Regulation-  Next Generation Infrastructures international research programme-  Report Card on America's Infrastructure-  Dirk van Laak: Infrastructures, version: 1.0, in: Docupedia Zeitgeschichte, 20th may 2021

หมวดหมู่:การพัฒนา
สาธารณูปโภค

ไฟล์:Bangkok Skytrain 04.jpg|thumb|รถไฟฟ้าบีทีเอสเป็นสาธารณูปโภคในเมืองแบบหนึ่ง
สาธารณูปโภค คือ บริการสาธารณะที่จัดทำเพื่ออำนวยประโยชน์แก่ประชาชนในสิ่งอุปโภคที่จำเป็นต่อการดำเนินชีวิต เช่น การไฟฟ้า การประปา การเดินรถประจำทาง โทรศัพท์
ในสหรัฐอเมริกา คำว่าสาธารณูปโภค (public utility หรือ utility) ยังหมายถึงหน่วยงานที่ให้บริการเหล่านี้ โดยบริการส่วนใหญ่จะดำเนินงานโดยรัฐบาลโดยตรง ซึ่งบริการเหล่านี้จะอยู่ในลักษณะของเศรษฐกิจผูกขาด  หรือถ้าดำเนินงานโดยเอกชน หน่วยงานเหล่านั้นจัดการโดยคณะกรรมการสาธารณูปโภค

**อ้างอิง**

**ดูเพิ่ม**
 โครงสร้างพื้นฐาน
หมวดหมู่:เศรษฐกิจการเมือง
หมวดหมู่:โครงสร้างพื้นฐาน
ซิมโฟนีหมายเลข 6 (ไชคอฟสกี)

ซิมโฟนีหมายเลข 6 ในบันไดเสียง บี ไมเนอร์ (Symphony No. 6 in B minor, Pathétique, Op. 74) เป็นซิมโฟนีชิ้นสุดท้ายของปิออตร์ อิลิช ไชคอฟสกี แต่งขึ้นในช่วงเดือนกุมภาพันธ์ถึงสิงหาคม ค.ศ. 1893  ออกแสดงครั้งแรกที่เซนต์ปีเตอร์สเบิร์ก เมื่อวันที่ 28 ตุลาคม ค.ศ. 1893 เพียงเก้าวันก่อนการเสียชีวิตของไชคอฟสกี โดยเขาเป็นผู้อำนวยเพลงด้วยตนเอง  การแสดงครั้งที่สองในพิธีรำลึกถึงการเสียชีวิตของเขา เมื่อวันที่ 18 พฤศจิกายน ได้มีการปรับปรุงสกอร์ดนตรีเล็กน้อยโดยตัวไชคอฟสกีเอง อำนวยเพลงโดย Eduard Nápravník วายกรชาวเช็ก
ไชคอฟสกีได้อุทิศบทประพันธ์บทนี้ให้กับวลาดีมีร์ ดาวืยดอฟ ซึ่งเป็นหลานชาย  และว่ากันว่าเป็นหนึ่งในชู้รักของตัวเขา  มีเสียงซุบซิบร่ำลือว่าพฤติกรรมการรักร่วมเพศของไชคอฟสกี สร้างความไม่พอใจให้กับบุคคลชั้นสูงในสังคม จึงบีบบังคับให้ไชคอฟสกีฆ่าตัวตายโดยการดื่มน้ำที่ไม่ได้ต้ม และป่วยเป็นอหิวาตกโรคจนเสียชีวิต  
ไชคอฟสกีไม่ได้ตั้งชื่อซิมโฟนีบทนี้ แต่เรียกว่า Программная (Programmnaja หรือ "Programme Symphony")  ซิมโฟนีบทนี้มีดนตรีที่หดหู่ คล้ายกับว่าไชคอฟสกีพอจะทราบชะตาของตัวเองอยู่แล้ว ถือเป็นบทสั่งลา  น้องชายคนสุดท้องของเขาชื่อ โมเดสต์ อิลิชไชคอฟสกี จึงเสนอให้ใช้ชื่อว่า Патетическая (Patetičeskaja) มีความหมายว่า "passionate" หรือ "emotional"  ซิมโฟนีบทนี้จึงรู้จักกันในชื่อ Pathétique เป็นศัพท์ภาษาฝรั่งเศสในความหมายเดียวกัน
ซิมโฟนีบทนี้ประกอบด้วย 4 มูฟเมนต์ ได้แก่- I. Adagio – Allegro non troppo - Andante - Moderato Mosso - Andante - Moderato assai - Allegro vivo - Andante come prima - Andante mosso (E Minor - B Minor - D Major - B Minor - B Major) - II. Allegro con grazia (D major - B Minor - D Major) - III. Allegro molto vivace (G major) - IV. Finale: Adagio lamentoso (B minor) 

**อ้างอิง**

**แหล่งข้อมูลอื่น**
  cname = 6th symphony-   Recordings for personal use date=2012-07-17  as performed by the Peabody Concert Orchestra
หมวดหมู่:ผลงานของ ปีเตอร์ อิลิช ไชคอฟสกี
หมวดหมู่:ซิมโฟนี
หมวดหมู่:ผลงานที่เผยแพร่หลังมรณกรรม
ยูอิ คาวามูระ

ยูอิ คาวามูระ (Yui Kawamura) คือ อดีตไอดอลญี่ปุ่นและนักแสดง สังกัด"Production Ogi agency" และเป็นอดีตสมาชิกรุ่นที่สอง ของวง"ไอดอลลิ่ง
" หมายเลขประจำตัวคือ 12

**ประวัติการทำงาน**
ยูอิ คาวามูระ เริ่มต้นการทำงานด้วยการเป็นจูเนียร์ ไอดอล ในปีพ.ศ. 2544 และหลังจากนั้น ปีพ.ศ. 2547 เธอก็ได้เข้าสังกัด coneconeco ซึ่งเป็นกลุ่มไอดอล ของจังหวัดชิซูโอกะ บ้านเกิดของเธอ
และในปี พ.ศ. 2549 เธอยังได้ร่วมสมัครโครงการคัดเลือกสมาชิก"แฮปปี 8 คิ ออดิชัน"ของกลุ่มนักร้องมอร์นิงมูซูเมะ อีกด้วย 
หลังจากนั้น เธอก็เข้ามาเป็นสมาชิกรุ่นที่สอง ของวง ไอดอลลิ่ง
เมื่อเดือน เมษายน ปี พ.ศ. 2551 
ผลงานแรกที่เธอได้ร่วมร้องกับเพื่อนๆ คือ ผลงานซิงเกิลที่ 3 "โคคุฮาคุ"
ในช่วงเดือนธันวาคม ปีพ.ศ. 2551 ไอดอลลิ่ง
ได้มีการแบ่งกลุ่มย่อย 4 กลุ่ม เธอได้รับเลือกให้ไปอยู่กลุ่ม "คยุนคยุน ไอดอลลิ่ง
" และได้ออกผลงานซิงเกิลที่ 6 "เบตา นะ ชิทสึเรน ชิบุย่า นิ ฟุรุ ยูกิ"
ในช่วงเดือนธันวาคม ปีพ.ศ. 2552 ไอดอลลิ่ง
ได้มีการแบ่งกลุ่มย่อย 2 กลุ่ม เธอได้รับเลือกให้ไปอยู่กลุ่ม "โทกิเมกิ ไอดอลลิ่ง
" และได้ออกผลงานซิงเกิลที่ 9 "เทโนะ ฮิระ โนะ ยูกิ"
ปัจจุบันยูอิได้ลาออกจากวงแล้วและอำลาวงการแล้ว

**ผลงาน**

**รายการทีวี**
 Idoling
(เมษายน 2008 - ปัจจุบัน)- Idoling
Niki (เมษายน 2008 - ปัจจุบัน)

**ละคร**
 Tokyo DOGS (ตอนที่ 2) (26 ตุลาคม 2009,Fuji TV)

**อ้างอิง**

**ดูเพิ่ม**
ไอดอลลิ่ง
*คยุน คยุน ไอดอลลิ่ง
*โทกิเมกิ ไอดอลลิ่ง

**แหล่งข้อมูลอื่น**
  Yui Kawamura Official Website date=2010-07-28 -  Idoling
Official Website-  Official Blog
หมวดหมู่:นักร้องญี่ปุ่น
หมวดหมู่:บุคคลจากจังหวัดชิซูโอกะ
เอมิลิโอ เอสเตเวซ

เอมิลิโอ เอสเตเวซ (Emilio Estévez) เกิดเมื่อวันที่ 12 พฤษภาคม ค.ศ. 1962 เป็นนักแสดงชาวอเมริกัน เป็นผู้กำกับภาพยนตร์ นักเขียนและกวี เขาเริ่มอาชีพในการเป็นนักแสดง เป็นที่รู้จักในฐานะหนึ่งในนักแสดง แบรตแพ็ก ในคริสต์ทศวรรษ 1980 เขาแสดงภาพยนตร์เรื่อง The Breakfast Club และ St. Elmo's Fire ทั้งยังเป็นที่รู้จักในเรื่อง Repo Man, The Mighty Ducks และภาคต่อ Maximum Overdrive เขายังแสดงในหนังคาวบอยอย่าง Young Guns และภาคต่อ ผลงานที่ระยะแรกที่เป็นที่รู้จักคือในเรื่อง The Outsiders รับบทเป็น "Two-Bit"

**อ้างอิง**
หมวดหมู่:นักแสดงอเมริกัน
หมวดหมู่:ชาวอเมริกันเชื้อสายไอริช‎
หมวดหมู่:ชาวอเมริกันเชื้อสายสเปน
หมวดหมู่:บุคคลจากเกาะสแตเทน
หมวดหมู่:ผู้กำกับภาพยนตร์ชาวอเมริกัน
การปั่นจักรยาน

การปั่นจักรยานประท้วง ในชาโมนิกซ์
การปั่นจักรยาน หรือ การขี่จักรยาน (cycling หรือ bicycling หรือ biking) เป็นการใช้จักรยานในการเดินทาง การพักผ่อน หรือสำหรับการแข่งขันกีฬา หลังจากที่เกิดจักรยานขึ้นในศตวรรษที 19 ปัจจุบันมีผู้ใช้จักรยาน 1 พันล้านคนทั่วโลก และยังเป็นยานพาหนะที่สำคัญในหลายแห่ง
การปั่นจักรยานเป็นการเดินทางที่มีประสิทธิภาพสูง เหมาะสำหรับการเดินทางในระยะกลาง เมื่อเปรียบเทียบกับรถยนต์แล้ว จักรยานมีประโยชน์หลายอย่าง ทั้งการออกกำลังกาย เกิดพลังงานที่ไม่มีวันหมด ไม่เป็นมลพิษทางอากาศ ลดความคับคั่งของจราจร มลพิษทางเสียงน้อย (เกือบจะเงียบ) ใช้ง่ายและประหยัดค่าจอดรถ มีอุบัติเหตุน้อย ยังสามารถเดินทางได้บนถนนหรือทางพิเศษ ค่าใช้จ่ายน้อย

**อ้างอิง**
หมวดหมู่:การออกกำลังกาย
อัลเบร์โต กอนตาดอร์

อัลเบร์โต กอนตาดอร์ เบลัสโก (Alberto Contador Velasco) เกิดเมื่อวันที่ 6 ธันวาคม ค.ศ. 1982 เป็นนักแข่งขันจักรยาน ทีมทิงก์ออฟ-ซาโซ่ ของยูซีไอโปรทัวร์ เขาเป็น 1 ใน นักแข่งขันจักรยานทั้งหมด 6 คนในประวัติศาสตร์ที่ชนะการแข่งขันทั้ง 3 ของแกรนด์ทัวร์ และเป็นชาวสเปนคนแรกที่ชนะการแข่งขันทั้ง 3 ของแกรนด์ทัวร์ เขาเป็นผู้ชนะการแข่งขันตูร์เดอฟรองซ์ 2007 กับทีมดิสคัฟเวอรีแชนเนล , จีโรดีตาเลีย 2008, วูเอลตาอาเอสปันญา 2008 และ ตูร์เดอฟรองซ์ 2009 กับทีมสโมสรจักรยานอัสตานา เขายังเป็นผู้ชนะการแข่งขันตูร์เดอฟรองซ์ 2010 กับทีมดังกล่าว และ จีโรดีตาเลีย 2011 กับทีมซาโซ่ แบงก์-ซันการ์ด ก่อนที่จะถูกยึดแชมป์ และห้ามเข้าร่วมการแข่งขันใด ๆ หลังจากถูกตรวจพบว่าใช้สารกระตุ้น เมื่อโทษการห้ามเข้าร่วมการแข่งขันใด ๆ สิ้นสุดลง กอนตาดอร์ได้กลับมาเป็นผู้ชนะการแข่งขันวูเอลตาอาเอสปันญา 2012 , 2014 และ จีโรดีตาเลีย 2015
กอนตาดอร์ในปี 2010
กอนตาดอร์ขณะลงแข่งรายการ Critérium du Dauphiné ปี 2014
ไฟล์:Giro 2015 contador.jpg|thumbnail|right|กอนตาดอร์ขณะลงแข่งรายการจีโรดีตาเลีย 2015

**สถิติรายการใหญ่**
Voided results = struck through

**สถิติรายการอื่น ๆ **

**อ้างอิง**
ี
หมวดหมู่:นักจักรยานชาวสเปน
หมวดหมู่:นักกีฬาจากมาดริด
พระเจ้าวอนจงแห่งโครยอ

พระเจ้าวอนจงแห่งโครยอ MR=Wŏnjong 5 เมษายน ค.ศ. 1219 - 23 กรกฎาคม ค.ศ. 1274) จักรพรรดิองค์ที่ 24 และองค์สุดท้ายแห่งราชวงศ์โครยอ (ค.ศ. 1259 - ค.ศ. 1274) 
พระเจ้าวอนจงประสูติเมื่อค.ศ. 1219 พระนามว่า วังจอน (왕전, 王倎) เป็นพระโอรสของพระเจ้าโคจงและพระมเหสีอินฮเยตระกูลยู ในค.ศ. 1259 พระเจ้าโคจงพระราชบิดาได้ยอมจำนนและให้โครยอเป็นเมืองขึ้นของมองโกล องค์ชายรัชทายาทวังจอนถึงถูกส่งไปยังเมืองคาราโครุม (Karakorum) เพื่อเป็นองค์ประกัน แต่ทว่าพระเจ้าโคจงพระราชบิดาได้สวรรคตในปีเดียวกันนั้น องค์ชายวังจอนจึงกลับมาเกาหลีเพื่อขึ้นครองราชสมบัติเป็นพระเจ้าวอนจง
ขุนนางฝ่ายทหารชื่ออิมยอน (임연, 林衍) ไม่พอใจที่พระเจ้าวอนจงทรงมีนโยบายเป็นมิตรกับมองโกล จึงก่อการกบฏยึดอำนาจจากพระเจ้าวอนจงในค.ศ. 1269 อิมยอนพยายามจะลดอิทธิพลของมองโกลไปจากราชสำนักโครยอ แต่เสียชีวิตไปเสียก่อนในค.ศ. 1270 บุตรชายคืออิมยูมู (임유무, 林惟茂) จึงขึ้นมามีอำนาจแทนบิดา องค์ชายรัชทายาทซึ่งอยู่ที่เมืองปักกิ่งได้ขอให้กุบไลข่าน (Kublai Khan) ส่งทัพมาปราบกบฏในปีเดียวกัน อิมยูมูถูกสังหารในการรบ 
ในค.ศ. 1270 พระเจ้าวอนจงยอมให้อาณาจักรโครยอตกเป็นเมืองขึ้นของมองโกลอย่างเป็นทางการ โดยทำตามข้อเรียกร้องของกุบไลข่านโดยการย้ายเมืองหลวงกลับแคซอง ยกมณฑลทงนยอง (동녕부, 東寧府) ให้มองโกล และยุบซัมบยอลโช (삼별초, 三別抄) ซึ่งเป็นหน่วยงานทหารที่สำคัญในสมัยเผด็จการทหาร ทำให้ทหารในซัมบยอลโช นำโดยแพจุงซุน (배중손, 裵仲孫) ก่อการกบฏขัดขวางมิให้พระเจ้าวอนจงเสด็จไปยังเมืองแคซอง เรียกว่า กบฏซัมบยอลโช เป็นโจรสลัดปล้นสะดมเมืองท่าต่างๆ มีฐานที่มั่นอยู่ที่เกาะทัมนา (탐라, 耽羅) กุบไลข่านจึงส่งทัพมองโกลเข้ามาปราบกบฏซัมบยอลโชที่เกาะทัมนาจนราบคาบในค.ศ. 1272
ในค.ศ. 1271 กุบไลข่านตั้งราชวงศ์หยวน เป็นพระจักรพรรดิหยวนซื่อจู พระจักรพรรดิสถาปนาพระเจ้าวอนจงเป็น พระเจ้าชุงกยอง (충경왕, 忠敬王) เป็นกษัตริย์ประเทศราชของราชวงศ์หยวน และในค.ศ. 1274 พระเจ้าวอนจงได้สู่ขอพระธิดาของพระจักรพรรดิหยวนซื่อจูพระนามว่า Khutugh beki มาอภิเษกกับองค์ชายรัชทายาทวังชิม (왕심, 王諶 ภายหลังเป็นพระเจ้าชุงยอล) พระเจ้าวอนจงสวรรคตในค.ศ. 1274 เป็นกษัตริย์ราชวงศ์โครยอองค์สุดท้ายที่มีพระนามที่พระสุสาน พระโอรสองค์ชายรัชทายาทที่อยู่เมืองปักกิ่งกลับมาชึ้นครองราชย์เป็น พระเจ้าชุงยอล (충렬왕, 忠烈王)

**พระราชวงศ์**
พระราชบิดา พระเจ้าโคจงแห่งโครยอ (고종)
*พระราชมารดา สมเด็จพระราชินีอันฮเย ตระกูล ยู 안혜왕후 유씨(安惠王后 柳氏)
พระมเหสี
*สมเด็จพระราชินีจองซอน ตระกูล คิม 정순왕후 김씨(靜順王后)
พระสนม
*พระสนมคยองชาง ตระกูล ยู  경창궁주 유씨 (慶昌宮主)
พระราชโอรส
*องค์ชายชองรยอล (충렬왕) พระราชโอรสของสมเด็จพระราชินีจองซอน ตระกูล คิม 
*องค์ชายซิยางฮู  시양후 태(始陽侯 珆)  พระราชโอรสของสมเด็จพระราชินีคยองชาง ตระกูล ยู
*องค์ชายซุนยาง 순양공 종(順安公 悰)  พระราชโอรสของสมเด็จพระราชินีคยองชาง ตระกูล ยู
พระราชธิดา
*องค์หญิงคยองอัน  경안궁주 (慶安宮主) พระราชธิดาของสมเด็จพระราชินีคยองชาง ตระกูล ยู
*องค์หญิงฮัมนยอง  함녕궁주 (咸寧宮主) พระราชธิดาของสมเด็จพระราชินีคยองชาง ตระกูล ยู
1274

**อ้างอิง**
หมวดหมู่:ราชวงศ์โครยอ
วอนจง
ไวโอลินคอนแชร์โต (ไชคอฟสกี)

โกเต็ค (ซ้าย) และ ไชคอฟสกี
บรอดสกี
ไวโอลินคอนแชร์โต ในบันไดเสียง ดี เมเจอร์ (Violin Concerto in D major, Op. 35) ผลงานประพันธ์ของปิออตร์ อิลิช ไชคอฟสกีในปี ค.ศ. 1878 เป็นคอนแชร์โตสำหรับไวโอลินชิ้นหนึ่งที่ได้รับความนิยมที่สุด และเป็นที่ยอมรับในหมู่นักดนตรีว่าเป็นงานชิ้นหนึ่งที่เล่นยากที่สุด
ไชคอฟสกีประพันธ์คอนแชร์โตชิ้นนี้ที่บ้านพักริมทะเลสาบเจนีวาในสวิตเซอร์แลนด์ ในช่วงที่กำลังพักผ่อนหลังความล้มเหลวในชีวิตแต่งงาน โดยแต่งร่วมกับนักไวโอลินชาวเยอรมันชื่อ โยซิฟ โกเต็ค 
เดิมไชคอฟสกีตั้งใจจะให้คอนแชร์โตชุดนี้ออกแสดงครั้งแรกในเดือนมีนาคม ค.ศ. 1879 โดยให้ลีโอโปลด์ อาวเออร์ (1845 - 1930) นักไวโอลินมือหนึ่งชาวฮังการีของ St. Petersburg Imperial Theatres เป็นผู้บรรเลง แต่เอาเออร์ได้ปฏิเสธว่าไม่สามารถเล่นได้  ทำให้การแสดงครั้งนี้ต้องยกเลิกไป  ไชคอฟสกีได้ให้อดอล์ฟ บรอดสกี (1851 - 1929) นักไวโอลินชาวรัสเซียเป็นผู้รับหน้าที่นี้แทน  ในการแสดงรอบปฐมทัศน์เมื่อวันที่ 4 ธันวาคม ค.ศ. 1881 ที่เวียนนา 
คอนแชร์โตชิ้นนี้แบ่งเป็น 3 มูฟเมนต์ ใช้เวลาประมาณ 35 นาที- I. Allegro moderato (D major)- II. Canzonetta: Andante (G minor)- III. Finale: Allegro vivacissimo (D major)

**อ้างอิง**

**แหล่งข้อมูลอื่น**
  Complete expressive Virtual Violin performance date=2011-07-10 - 466- http://www.tchaikovsky-research.net/en/Works/Concertos/TH059/index.html date=2013-06-10 - cname=Violin Concerto
หมวดหมู่:ผลงานของ ปีเตอร์ อิลิช ไชคอฟสกี
หมวดหมู่:ไวโอลินคอนแชร์โต
ไวโอลินคอนแชร์โต ในบันไดเสียง ดี เมเจอร์

ไวโอลินคอนแชร์โต ในบันไดเสียง ดี เมเจอร์ (Violin Concerto in D major) สามารถหมายถึง- ไวโอลินคอนแชร์โต (เบโทเฟน) โอปุสที่ 61- ไวโอลินคอนแชร์โต (บราห์มส) โอปุสที่ 77- ไวโอลินคอนแชร์โต (ไชคอฟสกี) โอปุสที่ 35- ไวโอลินคอนแชร์โตหมายเลข 2 (โมซาร์ท)- ไวโอลินคอนแชร์โตหมายเลข 4 (โมซาร์ท)- ไวโอลินคอนแชร์โตหมายเลข 1 (ปากานินี) โอปุสที่ 6- ไวโอลินคอนแชร์โตหมายเลข 1 (โปรโกเฟียฟ) โอปุสที่ 19
เจนนิเฟอร์ เลิฟ ฮิววิต

เจนนิเฟอร์ เลิฟ ฮิววิต (Jennifer Love Hewitt) เกิดเมื่อวันที่ 21 กุมภาพันธ์ ค.ศ. 1979 เป็นนักแสดงชาวอเมริกัน ผู้กำกับละครโทรทัศน์ นักพากย์เสียง นักร้อง-นักแต่งเพลง นักเขียน และโปรดิวเซอร์โทรทัศน์และภาพยนตร์ ฮิววิตเริ่มต้นอาชีพการแสดงตั้งแต่ยังเด้ก โดยปรากฏตัวในโฆษณาทางโทรทัศน์และซีรีส์ทางช่องดิสนีย์เรื่อง Kids Incorporated เธอมีชื่อเสียงในวัฒนธรรมวัยรุ่น จากบทบาทในซีรีส์ทางช่องฟอกซ์เรื่อง Party of Fiveในบทซาราห์ รีฟส์ และจากภาพยนตร์ I Know What You Did Last Summer และ ภาคต่อ ในบทจูลี เจมส์
ในฐานะนักร้อง เธอเซ็นสัญญากับค่ายแอตแลนติกและไจฟ์ เธอเป็นที่รู้จักในผลงานเพลงป็อป มีซิงเกิลที่ประสบความสำเร็จบนบิลบอร์ดฮอต 100 ในปี ค.ศ. 1999 กับเพลง "How Do I Deal" อันดับสูงสุดที่อันดับ 59 นอกจากนั้นแล้วเธอยังมีผลงานเพลงในเพลงประกอบภาพยนตร์
ฮิววิตเป็นที่สนใจกับสื่อตลอดอาชีพของเธอ เธอติดอยู่ในรายชื่อของนิตยสารแม็กซิม ในเรื่อง ผู้หญิงที่เซ็กซี่ที่สุดในโลก ในปี 1999 และทีวีไกด์ยังให้เธอเป็นผู้หญิงที่เซ็กซี่ที่สุดบนโทรทัศน์ในปี 2008  
นอกจากการแสดงแล้ว ฮิววิตยังรับบทเป็นโปรดิวเซอร์ในภาพยนตร์บางเรื่องและผลงานรายการโทรทัศน์บางรายการ จนในเดือนพฤษภาคม 2010 เธอแสดงในรายการทางช่องซีบีเอส เรื่อง Ghost Whisperer รับบทเป็นเมลินดา กอร์ดอน หญิงที่สามารถติดต่อกับผีได้ เธอได้รับรางวัลแซตเทิร์นในปี 2007 และ 2008 ในสาขานักแสดงนำหญิงยอดเยี่ยมทางโทรทัศน์

**อ้างอิง**
หมวดหมู่:นักแสดงอเมริกัน
หมวดหมู่:นักร้องอเมริกัน
หมวดหมู่:ศิลปินสังกัดแอตแลนติกเรเคิดส์
หมวดหมู่:นักแสดงเด็กชาวอเมริกัน
หมวดหมู่:บุคคลจากรัฐเท็กซัส‎
ศักราช ฤกษ์ธำรงค์

จ่าอากาศเอก ศักราช ฤกษ์ธำรงค์ (เกิด 25 กุมภาพันธ์ พ.ศ. 2506) ชื่อเล่น เจี๊ยบ เป็นนักแสดงชาวไทย มีชื่อเสียงเป็นที่รู้จักกันจากการเป็นนายแบบถ่ายโฆษณาในสินค้าหลายตัว เช่น เบียร์สิงห์, กางเกงยีนส์ฮาร่า, เบียร์ช้าง

**ประวัติ**
ก่อนจะเข้าสู่วงการการแสดง โดยมีผลงานเรื่องแรกคือภาพยนตร์เรื่อง พี่เลี้ยง ของไฟว์สตาร์ ที่มี สันติสุข พรหมศิริ และ จินตหรา สุขพัฒน์ แสดงนำ ก่อนจะมีผลงานตามมาอีกหลายเรื่องทั้งละครโทรทัศน์และภาพยนตร์ เช่น ลอดลายมังกร ในปี พ.ศ. 2535, วันนี้ที่รอคอย ในปี พ.ศ. 2536 สารวัตรใหญ่ ในปี พ.ศ. 2537, เลือดเข้าตา ในปี พ.ศ. 2538, หัวใจศิลา ในปี พ.ศ. 2550, อยากหยุดตะวันไว้ที่ปลายฟ้า ในปี พ.ศ. 2553, พระจันทร์ลายพยัคฆ์ ในปี พ.ศ. 2553, รักไม่มีวันตาย ในปี พ.ศ. 2554 และเคยมีบทบาทเป็นนักแสดงนำครั้งหนึ่งในภาพยนตร์เรื่อง เชอรี่ แอน ในปี พ.ศ. 2544 โดยแสดงคู่กับ แอนนี่ บรู๊ค  และ ชฎาพร รัตนากร โดยถือเป็นนักแสดงประจำในภาพยนตร์จากการกำกับของ หม่อมหลวงพันธุ์เทวนพ เทวกุล

**ชีวิตส่วนตัว**
จบการศึกษาจากโรงเรียนพิริยาลัยจังหวัดแพร่, โรงเรียนจ่าอากาศ และเป็นนักกีฬาบาสเก็ตบอลของทีมทหารอากาศ โดยเล่นในประเภทถ้วยค. และเป็นนักกีฬาเขตเล่นให้กับหลายจังหวัด ก่อนจะเข้าสู่วงการบันเทิง โดยมียศทางทหารสุดท้าย คือ จ่าอากาศเอก (จ.อ.)

**ผลงานการแสดง**

**ละครโทรทัศน์**

**ละครเวที**
 แม่เบี้ย Royal Gala Charity Night (2558)

**ภาพยนตร์**
เฮงได้ เฮงดี รักนี้ (2530)
*พี่เลี้ยง (2531) รับบท โชติวัน โชติวันรัตน์
*ทองประกายแสด (2531) รับบท บันเทิง
*2482 นักโทษประหาร (2531)
*ความรักไม่มีชื่อ (2533)
*ขุมทรัพย์เมืองลับแล (2533)
*ต้องปล้น (2534) รับบท ผู้กองตำรวจ
*มือขวาอาถรรพ์ (2534)
*หล่อ ซ่า เซอร์ กับเธอผู้หวานใจ (2536)
*คู่แท้ 2 โลก (2537) รับบท มนู
*เฮโรอีน (2537)
*พระจันทร์แดง (2537)
*ฉีกป่าล่าคน (2538)
*เด็กเสเพล (2539)
*เชอรี่แอน (2544) รับบท เสี่ยวิชัย
*ตำนานสมเด็จพระนเรศวรมหาราช ภาค ๒ ประกาศอิสรภาพ (2550) รับบท พระยาราม
*ชั่วฟ้าดินสลาย (2553) รับบท ทิพย์
*อุโมงค์ผาเมือง (2554) รับบท เจ้าผู้ครองนคร
*ตำนานสมเด็จพระนเรศวรมหาราช ภาค ๓ ยุทธนาวี (2554) รับบท พระยาราม
*จันดารา ปฐมบท (2555) รับบท คุณหลวงวิสนันท์เดชา
*จันดารา ปัจฉิมบท (2556) รับบท คุณหลวงวิสนันท์เดชา
*แผลเก่า (2557) รับบท กำนันเรือง
*แม่เบี้ย (2558) รับบท ลุงทิม
*มายาพิศวง (2565) รับบท นายสุริยา

**มิวสิควีดีโอ**
 เพลง ฉันต้องทำใจ ของ พัชรา แวงวรรณ (2536)- เพลง เกือบจะสาย ของ พรพิมล ธรรมสาร (2537)

**โฆษณา**
 สกอต ซุปไก่สกัด (2531)

**อ้างอิง**

**แหล่งข้อมูลอื่น**
 4318131- 02417
หมวดหมู่:นายแบบไทย
หมวดหมู่:บุคคลจากอำเภอสูงเม่น
หมวดหมู่:ทหารอากาศชาวไทย
หมวดหมู่:นักบาสเกตบอลชาวไทย
หมวดหมู่:นักแสดงชายชาวไทย
หมวดหมู่:นักกีฬาจากจังหวัดแพร่
หมวดหมู่:นักแสดงจากจังหวัดแพร่
โรงเรียนประถมศึกษาโซกะโตเกียว

โรงเรียนประถมศึกษาโซกะโตเกียว (Tōkyō Sōka Shōgakkō; Tokyo Soka Elementary School) เป็นโรงเรียนตั้งอยู่ในโคดาอิระ กรุงโตเกียว อยู่ในการดูแลของสมาคมสร้างคุณค่า 

**ประวัติ**
พ.ศ. 2521 ก่อตั้งโรงเรียนประถมโซคา โตเกียว
*พ.ศ. 2548 ปรับปรุง ขยายโรงเรียน
*พ.ศ. 2550 ปรับปรุงโรงเรียน

**ชมรม**
ชมรมบาสเกตบอล
*ชมรมฟุตบอล
*ชมรมศิลปะ

**ความสำคัญ**
เป็นโรงเรียนที่จัดการสอนด้านพัฒนามนุษยนิยม ของสมาคมสร้างคุณค่า

**โรงเรียนในสังกัดของสมาคมสร้างคุณค่า**
โรงเรียนมัธยมโซคา โตเกียว
*โรงเรียนมัธยมโซคา คันไซ
*โรงเรียนประถมโซคา คันไซ
*โรงเรียนอนุบาลโซคา ซัปโปโร

**แหล่งข้อมูลอื่น**
เว็บไซต์อย่างเป็นทางการของโรงเรียนประถมโซคา โตเกียว

**อ้างอิง**
เพื่อเพื่อนผู้ศรัทธา,สร้างคุณค่า,2550
หมวดหมู่:สมาคมสร้างคุณค่า หมวดหมู่:โรงเรียน